**ประกาศเจตนารมณ์**

 องค์การบริหารส่วนตำบลหนองไทรเป็นราชการบริหารส่วนท้องถิ่นปฏิบัติภารกิจพระราชบัญญัติสภาตำบลและองค์การบริหารส่วนตำบล พ.ศ .2537 และที่แก้ไขเพิ่มเติมจนถึงปัจจุบัน

 ในฐานะผู้บริหารขององค์การบริหารส่วนตำบลหนองไทร เห็นสมควรให้มีการจัดทำนโยบายการกำกับดูแลองค์กรที่ดี เพื่อให้การปฏิบัติราชการขององค์การบริหารส่วนตำบล มีระบบการบริหารจัดการที่ดีตามหลักธรรมาภิบาล ให้เป็นที่ยอมรับของทุกฝ่ายที่เกี่ยวข้อง อันจะเป็นการเสริมสร้างความมีศักดิ์ศรีของการเป็นหน่วยงานภาครัฐ อีกทั้งสร้างความมั่นใจ ศรัทธา และไว้วางใจจากประชาชน ผู้รับบริการ ผู้ปฏิบัติงาน และผู้มีส่วนได้ส่วนเสีย

 นโยบายการกำกับดูแลองค์การที่ดีขององค์การบริหารส่วนตำบลหนองไทร ได้รวบรวมหลักการ นโยบายการปฏิบัติราชการ แนวทางปฏิบัติ เพื่อให้บุคลากรทุกระดับขององค์การบริหารส่วนตำบลหนองไทร นำนโยบายการกำกับดูแลองค์กรที่ดีไปเป็นแนวทางยึดถือปฏิบัติในการดำเนินงาน และจะไม่ละเลยการปฏิบัติตามหลักการที่ปรากฏอยู่ในนโยบายการกำกับดูแลองค์การฉบับนี้

 ทั้งนี้ องค์การบริหารส่วนตำบลหนองไทร จะได้พิจารณาทบทวน ปรับปรุงนโยบายการกำกับดูแลองค์การที่ดีของหน่วยงานเป็นประจำ เพื่อให้มีความเหมาะสม ทันสมัยและสอดคล้องกับสถานการณ์

 นายเขียว กอนสันเทียะ

 (นายเขียว กอนสันเทียะ)

 นายกองค์การบริหารส่วนตำบลหนองไทร